РЕСТРИКТИВНО

РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/174-21

10. мај 2021. године

Б е о г р а д

З А П И С Н И К

15. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 5. МАЈА 2021. ГОДИНЕ

Седница је почела у 12,00 часова.

Седницом је председавала Сандра Божић, председник Одбора.

Седници су присуствовали: Александар Чотрић (дошао у току прве тачке дневног реда), Вук Мирчетић, Лав Григорије Пајкић, проф. др Марко Атлагић, Јован Колунџија, Милош Терзић, Милица Обрадовић, Јелица Сретеновић, Наташа Михаиловић Вацић, Розалија Екрес, Жељко Томић, чланови Одбора.

Седници су присуствовали: Небојша Бакарец (Иван Тасовац), Зоран Томић (мр Јадранка Јовановић), Јелена Михаиловић (Снежана Пауновић) и Александар Јовановић (Мира Петровић), заменици чланова Одбора.

Седници није присуствовала Милена Поповић, нити њен заменик.

Поред чланова Одбора, седници су присуствовали: Милош Цветановић, државни секретар и председник Преговарачке групе за поглавље 10, Милан Добријевић, в.д. помоћника министра и заменик председника Преговарачке групе за поглавље 10, Владана Радисављевић, члан Преговарачке групе за поглавље 10, Славица Кукољ, секретар Преговарачке групе за поглавље 10, Славица Трифуновић, помоћник за информисање и медије у Министарству културе и информисања, Борка Радовановић, саветник у Сектору за информисање у Министарству културе и информисања, као и Дубравка Грчић Недељковић из Министарства за европске интеграције.

Пре утврђивања Дневног реда, а на основу предлога осам чланова Одбора за културу и информисање, у складу са чланом 255. став 3. Пословника Народне скупштине, чланови Одбора су, једногласно (15 за), одлучили да седница Одбора буде затворена за јавност.

На предлог председавајућег, чланови Одбора су, једногласно (15 за), усвојили следећи

Д н е в н и р е д

1. Разматрање Предлога преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“.

ПРВА ТАЧКА ДНЕВНОГ РЕДА: Разматрање Предлога преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“.

У уводним напоменама, Сандра Божић обавестила је присутне да је Влада Републике Србије, 28. априла 2021. године, усвојила Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“ а 29. априла 2021. године доставила овај предлог Народној скупштини.

Милош Цветановић и Славица Трифуновић информисали су чланове Одбора о Предлогу преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“.

Дискутовала је Сандра Божић.

Одбор је једногласно (16 за) одлучио да да позитивно мишљење на Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“.

Одбор је једногласно (16 за) за известиоца Одбора на седници Одбора за европске интеграције за Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 10 „Информационо друштво и медији“, одредио Сандру Божић.

Председавајућа је обавестила чланове Одбора да је потребно одлучити да ли ће се након одржане седнице дати саопштење за јавност, након чега је Одбор једногласно (16 за) дао следеће саопштење за јавност: „Одбор за културу и информисање је на седници одржаној 5. маја 2021. године, која је била затворена за јавност, размотрио и дао позитивно мишљење на Предлог Преговарачке позиције Републике Србије за Међувладину конференцију о приступању Републике Србије Европској унији за поглавље 10 - „Информационо друштво и медији“.

Седница је завршена у 12,40 часова.

СЕКРЕТАР ПРЕДСЕДНИК

Дана Гак Сандра Божић